b'\n_START_ARTICLE_\nZagorska Sela\n_START_SECTION_\nLega\n_START_PARAGRAPH_\nZagorska Sela (do leta 1890 Sela) le\xc5\xbeijo nad reko Sotlo 5 km severozahodno od Kumrovca ob Slovensko-Hrva\xc5\xa1ki dr\xc5\xbeavni meji na nadmorski vi\xc5\xa1ini 225 m. V bli\xc5\xbeini je  arheolo\xc5\xa1ko nahajali\xc5\xa1\xc4\x8de \xc5\xa0pi\xc4\x8daki, najstarej\xc5\xa1e prazgodovinsko naselje v tem delu Zagorja.\n_START_SECTION_\nZgodovina\n_START_PARAGRAPH_\nNad naseljem stoji \xc5\xbeupnijska cerkev Sv. Katarine Aleksandrijske, ki je bila postavljena leta 1691 in 1858 prenovljena. V stari baro\xc4\x8dni kapeli iz leta 1742 stoji oltar s sliko Oplakivanje Krista. Nad glavnim oltarjem  prenovljene cerkve pa stoji v ni\xc5\xa1i baro\xc4\x8dni kip sv. Katarine iz leta 1694.'